KV «Barentshav» (W340)

KV «Barentshav» (W 340) er et norsk kystvaktskip i Barentshav-klassen. Skipet ble døpt av daværende finansminister Kristin Halvorsen i Fosnavåg den 22. august 2009. Leveringen av fartøyet ble kraftig utsatt da Kystvakten bestemte at det skulle installeres LNG-generatorer i stedet for dieselmotorer. Lav vannstand i Donau,  og oppstartsproblemer med gassmotorene som var ny teknologi forsinket også fartøyene noe. Opprinnelig var planen at KV «Barentshav» skulle leveres i desember 2007, men da med dieselgeneratorer.

Skipet er innleid i 2009 av Kystvakten for 15 år (+ opsjoner) fra Remøy Management, som eier skipet. Skipet skal ha kostet omtrent 300 millioner kroner.

Skipet vil bli brukt i nordområdene innen fiskerikontroll, oljevern, slepekapasitet, brannvern og søks- og redningsoperasjoner.

Kystvakten hadde en periode, som strakk seg i alle fall fram til 2004, et annet bruksvakt-/kystvaktfartøy (KV 22) med samme navn operativt i nordområdene. Dette skipet skal ha vært innleid, ubevæpnet og ble bygget i 1957.

 Referanser 
Lite vann stopper kystvaktbåt - tu.no 12. november 2008
Den nye kystvaktbåten er døpt - Bladet Vesterålen  - blv.no 23. august 2009
Forsvarets forum  - fofo.no 2. mai 2006
NRK Nyheter - nrk.no 27.august 2009
Naval Institute Guide to Combat Fleets of the World, 15th edition  Google books
*

 Eksterne lenker 



Kategori:Norske kystvaktskip
Kategori:Skip fra 2009
Kategori:Skip bygget ved Myklebust verft
Kategori:Artikler i sjøfart-prosjektet